Ungari Kommunistlik Partei

Ungari Kommunistlik Partei (), enne 1945. aastat Kommunistlik Ungari Partei (Kommunisták Magyarországi Pártja), asutati 24. novembril 1918 ja oli Ungaris lühidalt võimul 1919. aasta märtsist augustini Béla Kuni juhtimisel Ungari Nõukogude Vabariigis. Kommunistliku valitsuse kukutas Rumeenia armee, misjärel partei tegutses edasi illegaalselt, suur osa partei juhtliikmeid põgenes Nõukogude Venemaale.

Ungari Kommunistlik Partei tuli taas võimule pärast Teist maailmasõda 1945. aastal Mátyás Rákosi juhtimisel, pärast riigi okupeerimist Nõukogude vägede poolt Teise maailmasõja käigus. 1948. aastal liitus partei sotsiaaldemokraatidega, moodustades Ungari Töörahva Partei. 

Ungari Kommunistlik Partei kuulus Kommunistlikku Internatsionaali.
Ungari Rahvavabariik

Ungari parteid
Kommunistlikud parteid